**Sata naista Wikipediaan 8.3.2016**

**Tietoa käytännön järjestelyistä**

**Saapuminen Kaisaan, tavaroiden säilytys**

Tapahtuma järjestetään to 8.3.2016 Kaisa-talon 7. kerroksessa (Fabianinkatu 30). Aloita osallistumisesi ilmoittautumalla ilmoittautumispisteessä klo 11.30 alkaen. Saat nimelläsi varustetun nimikyltin ja voit samalla ilmoittaa, jos et halua tulla valokuvatuksi tapahtuman aikana. Tapahtuman avaava ohjelma alkaa klo 12 ja on ohi 13.30 mennessä, jolloin varsinainen kirjoittaminen alkaa.

Voit halutessasi jättää päällysvaatteesi 7. kerroksen naulakkoon. Lukolliset säilytyslokerikot löydät kirjaston 3. kerroksesta ([Kaisa-talon kerroskartta](http://www.helsinki.fi/kirjasto/files/4814/5501/7794/paakirjasto_kerroskartat2016.pdf)).

**Tekniikka**

Tuo mukanasi oma kannettava tietokone. Osallistujat saavat yliopiston verkkoon vierailijatunnuksen, jonka avulla pääset käyttämään kirjaston digitaalisia tiedonlähteitä. Tarkoitus on kirjoittaa suoraan Wikipediaan, joten langattoman verkon käyttö oman koneen kautta on tärkeä osa työskentelyä. Kirjastossa on pistokkeita ja jatkojohtoja koneiden lataamista varten, mutta akku kannattaa silti ladata täyteen ennen tapahtumaa. Apua tiedonhakuun, digitaalisten tiedonlähteiden käyttöön sekä kirjoittamiseen on tarjolla koko tapahtuman ajan.

**Ruokailu tapahtuman aikana**

Nimikyltti, jonka saat ilmoittautumisen yhteydessä, oikeuttaa sinut alennukseen [Gaudeamuksen Kirja & Kahvi –kahvilan](https://www.facebook.com/gaudeamus.kirjakahvi/?fref=ts) valikoimasta. Kampusalueella on myös useita [UniCafen](http://www.hyyravintolat.fi/palvelut-kartalla/) ravintoloita, jotka tarjoavat kahvia ja lounasta. Kaisa-talon 7. kerroksessa on kahvi- ja makeisautomaatti. Halutessasi voit ottaa mukaan omat eväät.

**Tapahtuman ohjelma Kaisa-salissa:**

**12.00** Tervetuloa! Mitä tänään tapahtuu?

Sanna Hirvonen, Kiasma ja Maija Paavolainen, Helsingin yliopiston kirjasto

**12.15** Kenestä kirjoittaisin? Pikaesittelyssä noin sata naista, jotka ansaitsevat Wikipedia-artikkelin ja 10 museota, kirjastoa ja arkistoa

**13.00** Mistä löydän tietoa? Maija Paavolainen, Helsingin yliopiston kirjasto

**13:10** Henkilöitä koskeva tieto, Kirsi Keravuori, SKS Biografiakeskus

**13:20** Wikipedia-kirjoittaminen, Heikki Kastemaa, Wikimedia Suomi ry.

**13.30** Kirjoittaminen alkaa!

**18.15** Mitä saimme aikaan? Tapahtuman aikana luodut tai parannellut Wikipedia-artikkelit

**19.00** Tapahtuma päättyy

Jos et pääse osallistumaan koko päiväksi, voit olla mukana myös osan ajasta.

**Sata naista -tapahtumassa tuotettavien Wikipedia-artikkelien aiheet ja työskentelytavat**

Tapahtuman [sisältökumppanit](https://fi.wikipedia.org/wiki/Wikipedia:Wikiprojekti_Sata_naista_Wikipediaan) toivovat artikkeleita eri alojen vaikuttajanaisista. Tapahtuman projektisivulta [Wikipediasta](https://fi.wikipedia.org/wiki/Wikipedia:Wikiprojekti_Sata_naista_Wikipediaan#Artikkelitoiveet) löytyvät ehdotetut aiheet. Voit kirjoittaa myös itse vapaasti valitsemastasi, tapahtuman teemaan sopivasta aiheesta. Muistiorganisaatioiden edustajat esittelevät artikkelien aiheita tapahtuman aluksi ja jäävät päivän ajaksi auttamaan sisältökysymyksissä.

Seuraamme edistymistä ja varaamme aiheita tapahtumassa aiheseinällä, jossa voit post-it -lapulla ja omalla nimelläsi ilmoittaa, mitä artikkelia alat työstää. Kun artikkeli etenee tai valmistuu, siirrät lappua eteenpäin seinällä valmiiden artikkelien sarakkeeseen. Voit myös täydentää keskeneräistä tai suppeaa artikkelia. Tapahtuman päättyessä käydään läpi, saatiinko sata naista Wikipediaan!

Tapahtuma-alueella on käytettävissä jonkin verran painettua lähdekirjallisuutta. Voit vapaasti etsiä sekä painettua että verkkoaineistoa kirjaston kokoelmista.

**Wikipediaan kirjoittaminen**

Jos et ole aiemmin kirjoittanut Wikipediaan, [tutustu kirjoitusohjeisiin](http://fi.wikipedia.org/wiki/Ohje:Tekniikka) jo etukäteen. Wikipediaan kirjoittamisessa on tärkeää, että teksti ei suoraan toista lähdekirjallisuutta ja että se on hyvää suomea. Artikkeleissa tulee olla lähdeviitteet.

Wikimedia Suomi ry:n vapaaehtoiset ovat tapahtumassa käytettävissä ja opastavat wikikirjoittamisen pienissä ja suurissa asioissa. Jos sinulla ei vielä ole [käyttäjätunnusta Wikipediaan](http://fi.wikipedia.org/w/index.php?title=Toiminnot:Kirjaudu_sis%C3%A4%C3%A4n&returnto=Wikipedia%3AEtusivu&type=signup.), se kannattaa tehdä ennen tapahtumaa.

**Tapahtuman taltiointi**

Wikimedia Suomi ry valokuvaa tapahtumassa ja kuvia voidaan julkaista verkossa vapaalla lisenssillä. Ilmoitathan tilaisuuteen saapuessasi tapahtuman järjestäjille, mikäli et halua, että sinua valokuvataan.

**Hashtag**

Kerro tapahtumasta sosiaalisessa mediassa aihetunnisteella **#satanaista**

Maija Paavolainen, Helsingin yliopiston kirjasto (maija.paavolainen@helsinki.fi)